CELEX: 31981R2322
Language: el
Date: 1981-08-11 00:00:00
Title: Κανονισμός (ΕΟΚ) αριθ. 2322/81 τής Επιτροπής τής 11ης Αυγούστου 1981 περί τού καθεστώτος εισαγωγών στή Γαλλία, Ιταλία καί Ιρλανδία υποκαμίσων (κατηγορίας 8) καταγωγής Ινδονησίας

Avis juridique important

|

31981R2322

Κανονισμός (ΕΟΚ) αριθ. 2322/81 τής Επιτροπής τής 11ης Αυγούστου 1981 περί τού καθεστώτος εισαγωγών στή Γαλλία, Ιταλία καί Ιρλανδία υποκαμίσων (κατηγορίας 8) καταγωγής Ινδονησίας  

Επίσημη Εφημερίδα αριθ. L 228 της 13/08/1981 σ. 0021

***** ΚΑΝΟΝΙΣΜΟΣ (ΕΟΚ) αριθ. 2322/81 ΤΗΣ ΕΠΙΤΡΟΠΗΣ  της 11ης Αυγούστου 1981  περί του καθεστώτος εισαγωγών στη Γαλλία, Ιταλία και Ιρλανδία υποκαμίσων (κατηγορίας 8) καταγωγής Ινδονησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3553/80 (2), και ιδίως τα άρθρα 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στη Γαλλία, Ιταλία και Ιρλανδία υποκαμίσων (κατηγορίας 8), καταγωγής Ινδονησίας, έχουν υπερβεί τα όρια που καθορίζονται στην παράγραφο 3 του εν λόγω άρθρου·  ότι, σύμφωνα με τις διατάξεις της παραγράφου 5 του εν λόγω άρθρου 11, αιτήσεις για διαβουλεύσεις κοινοποιήθηκαν στην Ινδονησία, οι οποίες αφορούν τα προϊόντα της κατηγορίας 8, τα οποία εισήχθησαν στη Γαλλία την 21η Οκτωβρίου 1980, και στην Ιταλία και στην Ιρλανδία την 4η Δεκεμβρίου 1980·  ότι, μετά το πέρας των διαβουλεύσεων οι οποίες αφορούσαν ένα Κράτος μέλος, το προϊόν αυτό υπόκειται ήδη σε προσωρινό ποσοτικό όριο, σύμφωνα με τον κανονισμό (ΕΟΚ) αριθ. 775/81 (3)·  ότι, κατόπιν των διαβουλεύσεων που διεξήχθησαν στις 10 Ιουλίου 1981, αποδείχθηκε αναγκαίο να υπαχθεί το εν λόγω προϊόν (κατηγορίας 8) σε ποσοτικό όριο, για τα έτη 1981 και 1982·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 3059/78 ·  ότι τα εν λόγω προϊόντα, που εξήχθησαν από την Ινδονησία μεταξύ της 1ης Ιανουαρίου 1981 και της ημερομηνίας ενάρξεως ισχύος του κανονισμού (ΕΟΚ) αριθ. 775/81, πρέπει να αφαιρεθούν από το ποσοτικό όριο του έτους 1981·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία, την Ιταλία και Ιρλανδία των προϊόντων της κατηγορίας που περιλαμβάνεται στο παράρτημα, καταγωγής Ινδονησίας, υπόκειται σε ποσοτικό περιορισμό που περιλαμβάνεται στο ίδιο παράρτημα με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία προς τη Γαλλία, την Ιταλία και την Ιρλανδία μεταξύ της 1ης Ιανουαρίου 1981 και της ημερομηνίας ενάρξεως ισχύος του κανονισμού (ΕΟΚ) αριθ. 775/81 και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από την Ινδονησία προς τη Γαλλία, την Ιταλία και την Ιρλανδία μετά την έναρξη ισχύος του κανονισμού (ΕΟΚ) αριθ. 775/81 εξακολουθούν να υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από την Ινδονησία από την 1η Ιανουαρίου 1981 και τίθενται σε ελεύθερη κυκλοφορία, αφαιρούνται από το ποσοτικό όριο που θεσπίσθηκε για το έτος 1981.  Άρθρο 3  1. Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως την 31η Δεκεμβρίου 1982.  2. Ο κανονισμός (ΕΟΚ) αριθ. 775/81 δεν εφαρμόζεται πλέον.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Αυγούστου 1981.  Για την Επιτροπή  Edgard PISANI  Μέλος της Επιτροπής  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 381 της 31. 12. 1980, σ. 1.  (3) ΕΕ αριθ. L 81 της 27. 3. 1981, σ. 10.  ΠΑΡΑΡΤΗΜΑ  1.2.3.4.5.6.7,8 //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1981)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου  έως 31ης Δεκεμβρίου  1.2.3.4.5.6.7.8 //   //   //   //   //   //   // 1981  // 1982  //   //   //   //   //   //   //   //   // 8  // 61.03  Α   //   // Εσώρουχα ανδρών και παίδων, συμπεριλαμβανομένων των περιλαιμίων, περιτραχηλίων, επιστηθίων και μανικετίων:  // F I IRL  // 1 000  τεμάχια  // 475  503 (1)  25  // 494  523  26  //   //   // 61.03-11, 15, 19   // Υποκάμισα και υποκαμισάκια υφασμένα, ανδρών και παίδων, εξ ερίου, βάμβακος ή συνθετικών ή τεχνητών ινών  //   //   //  //   //   //   //   //   //   //   //   //  (1) Ιταλία: Κατ' εξαίρεση ποσότητα 83 000 τεμαχίων προβλέπεται για το έτος 1981.